Imena žrtava u nesrećama koje je izazvao Tomislav Horvatinčić izvješena su jučer na tabli na Cvjetnom trgu, preko puta njegovog shopping centra Cvjetni.

Na crnoj tabli bila su imena četvero nesretnih ljudi: Mande Vučković, Nade Petrović, Francesca Salpietra i Marielde Patella.

Manda Vučković je pješakinja koja je pregažena 1980. godine, a u istoj nesreći teško je ozlijeđena njezina kćer Slavica Nosek. Horvatinčić je pobjegao s mjesta nesreće, tvrdeći na sudu da mu je netko prijetio i da se boji krvi. Dobio je dvije godine uvjetne kazne.

Devet godina kasnije Horvatinčić je skrivio prometnu nesreću u kojoj je poginula Nada Petrović. Dobio je kaznenu prijavu, no nije moguće doći do podataka kako je taj slučaj završio.

Posljednje dvoje su Talijani koje je Horvatinčić pregazio gliserom 16. rujna kod Primoštena, oko čega se još uvijek vodi istraga.